作者：程珌
词牌/韵律：六州歌头

paragraphs: 向来抵掌，未必总谈空。
难遍举，质三事，试从公。
记当年，赋得一丘一壑，天鸢阔，渊鱼静，莫击磬，但酌酒，尽从容。
一水西来他日，会从公、曳杖其中。
问前回归去，已笑白发成蓬。
不识如今，几西风。
蒙庄多事，论虱豕，推羊蚁，未辞终。
又骤说，鱼得计，孰能通。
□□□。
叹如云罔罟，龙伯啖，眇难穷。
凡三惑，谁使我，释然融。
岂是匏瓜者，把行藏、悉俯鸿濛。
且从头检校，想见迎公。
湖上千松。